Man se naasbestaandes gesoekWillem Simon van As. Die Uitenhage-polisie is op soek na die naasbestaandes van Willem Simon van As (61) wat onlangs ernstige beserings in Port Elizabeth opgedoen het. Kapt. Gerda Swart, polisiewoordvoerder, het Dinsdag aan Maroela Media gesê Van As is op 4 Junie in die Livingstone-hospitaal opgeneem nadat hy glo van trappe by ŉ gebou afgeval het. “Hy is by sy bewussyn, maar kon nog nie naasbestaandes identifiseer nie en ons probeer nou iemand opspoor,” het Swart gesê. Swart het ŉ beroep gedoen op mense met inligting oor Van As se naasbestaandes om ao. Wilfred Swartbooi by 073 768 4308 of die polisiestasie by 041 996 3438 te bel. Opvolg: Beseerde se broer opgespoor